Učenici 8.a razreda!

Odaberite jednu od sljedećih riječi: *majka, bog, molitva, crkva, Isus, krunica*

**i u bilježnice zapišite svoje asocijacije uz tu riječ.**

* otvorite čitanku, str. 181. i nekoliko puta pažljivo pročitajte pjesmu „Opomena“
* **zapišite u bilježnicu ime pjesnika i naziv pjesme**

Na sljedeća pitanja odgovorite usmeno služeći se pjesmom u čitanci:

1. Kojim je stihovima u prvoj strofi dočaran majčin vanjski portret, a kojim unutarnji?

2. Što vam o majci govori stih da je uvijek nosila krunicu?

3. Što zaključujete iz stiha *„… i sve svoje muke…”*? Koje je *„muke”* imala majka?

4. Pronađite i pročitajte stihove iz kojih je vidljiva majčina molitva.

5. Traži li majka što od Isusa?

6. Što to govori o majčinim osobinama?

7. Izaberite, od ponuđenih, pridjeve koji, po vašemu mišljenju, opisuju majku: skromna, zahtjevna, nametljiva, brižna, zabrinuta, ljuta, strpljiva, gorda, ponizna…

8. Što Isus „radi”?, Što govori majci?

9. Što mislite o stihovima *„sve tvoje muke / i ja son kušo”.*

10. Kako se majka osjeća nakon molitve?, Zašto?

11. U čemu je kontrast između prve i posljednje strofe?

12. Na kojem narječju je napisana ova pjesma? (Pronađite pet riječi u pjesmi koje pripadaju tom narječju.)

13. Kako se naziva pjesništvo na narječju, dijalektu?

**Zapišite u bilježnicu plan ploče:**

**–** **majka**:vanjski portret – krunica, kitica murtele

 unutarnji portret – sve svoje muke

**– majčina molitva**: *„Od Boga ništa*

 *ni prosila.“*

 *„Lipo bi klekla*

 *i sve ča jon je na duši*

 *Isusu bi rekla.”*

**– majčine osobine**: skromna, nenametljiva, brižna, zabrinuta, strpljiva, ponizna…

* **na kraju čitanke u Pojmovniku pronađite što znači pojam**

**DUHOVNA/RELIGIOZNA PJESMA**

* **definiciju duhovne/religiozne pjesme prepišite u bilježnicu**

**ZADATAK:**

Izreci tekst pjesme „*Isus i moja mat“* hrvatskim književnim jezikom služeći se prijevodom u rubrici Manje poznate riječi u čitanci.